Diari Oficial de la Generalitat Valenciana


Sumari del DOGV 8026, del 25-04-2017 (2017/2984)

Convocatòria i bases per a la cobertura d'una plaça de peó de serveis múltiples.
--------------------------------------------------------------------------------

### Dades del document

Número de DOGV
:   8026

Data del DOGV
:   25-04-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2984


Data del document
:   13-03-2017

Organisme emissor
:   Ajuntament de Barxeta

Tipus de document
:   Anunci

Descriptors 

:   * Barxeta
    * concurs administratiu

Convocatòria i bases per a la cobertura d'una plaça de peó de serveis múltiples. [2017/2984]  
L'Ajuntament de Barxeta, per la Resolució de l'Alcaldia de 13 de març de 2017 va aprovar la convocatòria per a la cobertura d'una plaça de peó de serveis múltiples, la qual s'ajustarà a les bases aprovades pel Ple de l'Ajuntament en sessió celebrada el dia 23 de gener de 2017 (modificades per la Resolució 132/17), les quals es reprodueixen a continuació:  
  
Bases per a la selecció d'una plaça de personal laboral operari de serveis múltiples per concurs oposició  
  
Primera  
Objecte de la convocatòria. És objecte d'aquestes bases la cobertura pel sistema de concurs oposició d'una plaça d'operari de serveis múltiples, categoria de peó especialitzat, de la plantilla de personal laboral d'aquesta corporació.  
  
Segona. Característiques del lloc de treball i funcions  
1. El lloc està vinculat a l'àrea de treballs de serveis municipals de l'Ajuntament de Barxeta i adscrit el funcionament i manteniment de totes les instal·lacions de propietat municipal i especialment vies públiques, parcs i jardins, xarxes d'aigua i clavegueram, mobiliari urbà.  
  
2. Funcions:  
a) Obertura i tancament, si escau, de les instal·lacions municipals.  
b) Preparació de material i utillatge per a realitzar treballs diaris.  
c) Control i manteniment de tot el material municipal de la brigada de serveis.  
d) Vigilància del correcte funcionament de les màquines, vehicles (havent d'acudir a les inspeccions tècniques d'aquests), control i maneig, conducció de vehicles, i eines de treball.  
e) Rebre i transportar material municipal.  
f) Reparació i manteniment d'immobles i instal·lacions municipals (reparacions tant d'obra de paleta com de la resta de les instal·lacions fixes mòbils, portes, persianes, cristalls, pintura, calefacció, sistema elèctric, etc.).  
g) Realitzar treballs amb els diferents oficials de la plantilla.  
h) Manteniment d'arbrat, jardins i zones verdes del municipi, així com de les instal·lacions lúdiques i esportives.  
i) Neteja de carrers, camins, places, parcs, dependències i serveis públics.  
j) Manteniment de carrers i mobiliari urbà, reparacions de voreres, construcció de proteccions per a vianants, terraplenaments, reparació de camins, cunetes, jardins, bancs, fonts i parcs.  
k) Manteniment de senyalització horitzontal i vertical, instal·lant-les i pintant-les si fóra necessari.  
l) Dur a terme labors de retirada de cartó, estris i d'animals morts en vies públiques.  
ll) Col·laboració en l'organització de festejos, reunions, actes organitzats o autoritzats per l'Ajuntament i preparació d'infraestructures per a esdeveniments municipals.  
m) Efectuar desembussos en sanejaments. Obrir i tancar rases en avaries de la xarxa de distribució d'aigües i sanejament.  
n) Substitució de l'encarregat del departament de serveis en cas de vacances, absència o malaltia o qualsevol altra causa que impedisca que aquest desenvolupe les seues funcions.  
nn) Manteniment, conservació del cementeri municipal.  
o) Control i vigilància de l'enllumenat públic, i comunicar a l'Ajuntament les avaries.  
p) Netejar cunetes i camins. Col·laborar en labors de sega, esbrossament, tala de branques i poda.  
q) Acudir a les emergències produïdes per vents, pluges, incendis.  
  
r) Qualsevol altra comesa que siga encarregada per l'Alcaldia de naturalesa similar a les funcions anteriorment indicades que puga sorgir en el servei.  
3. Condicions laborals.  
La jornada laboral serà de 40 hores setmanals, amb els dies de descans legalment establits, excepte necessitats del servei en els quals tindrà plena disponibilitat festiva i/o nocturna, compensable amb dies de descans. La jornada s'iniciarà ordinàriament a les 07.30 hores i finalitzarà a les 14.00 hores; de dilluns a divendres. Els dissabtes es realitzarà la resta de la jornada setmanal.  
Aquest horari podrà ser modificat per necessitats del servei.  
A qui resulte contractat li serà aplicable el règim d'incompatibilitats previst en la Llei 53/1984, de 26 de desembre, d'incompatibilitats de personal al servei de les administracions públiques i normativa de desplegament.  
  
Tercera. Modalitat del contracte  
La modalitat del contracte que es formalitzarà amb l'aspirant seleccionat és la de personal laboral indefinit a temps complet regulada pel Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors.  
El contracte tindrà un període de prova de dos mesos. Aquest període de prova forma part del procés selectiu i si alguna persona aspirant no el superara perdrà tots els drets derivats del procés de selecció, i es cridarà en les mateixes condicions la persona que la seguisca en l'ordre de puntuació, sempre que haja superat el procediment de selecció.  
  
  
Quarta. Condicions d'admissió d'aspirants  
Per a prendre part en les proves de selecció serà necessari, d'acord amb el que estableix l'article 56 de la Llei 7/2007, de 12 d'abril, de l'Estatut Bàsic de l'Empleat Públic:  
- Tindre la nacionalitat espanyola, sense perjudici del que disposa l'article 57 de la norma esmentada.  
- Posseir la capacitat funcional per a l'acompliment de les tasques.  
- Tindre complits 16 anys i no excedir, si escau, de l'edat màxima de jubilació forçosa.  
- No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari (o per a exercir funcions similars a les que exercien en el cas del personal laboral), en el qual haguera sigut separat o inhabilitat.  
  
- En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a cap sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
- Estar en possessió del títol de Graduat Escolar, certificat d'haver estat escolaritzat, o certificat d'equivalent. En cas de titulacions obtingudes en l'estranger haurà d'acreditar-se la seua homologació pel ministeri.  
- Posseir permís de conduir classe B.  
Tant les condicions que es diuen en l'apartat anterior, així com els mèrits que s'al·leguen per a la seua valoració en fase de concurs, estaran referits, com data límit, a la de finalització del termini de presentació d'instàncies i hauran de mantenir-se amb posterioritat fins a la contractació laboral.  
  
Cinquena. Forma i termini de presentació d'instàncies  
En les sol·licituds per a demanar prendre part en les corresponents proves d'accés, els aspirants faran constar que reuneixen les condicions exigides en les presents bases generals per a la plaça a què s'opta, es dirigiran a l'alcalde president de l'Ajuntament de Barxeta, i es presentaran en qualsevol de les formes que estableixen els apartats b, c i d de l'article 16.4 de Llei 39/2015, d'1 d'octubre, del procediment administratiu comú de les administracions públiques, en el termini de 20 dies hàbils a comptar des de la publicació de la convocatòria en el Diari Oficial de la Generalitat Valenciana, mitjançant model d'instància normalitzat que es facilitarà en l'Ajuntament. Les bases íntegres es publicaran en la web municipal, www.barxeta.es.  
La sol·licitud haurà d'anar acompanyada per:  
- Fotocòpia compulsada del DNI o, si escau, passaport.  
- Còpia compulsada del permís de conduir classe B, en vigor.  
- Còpia compulsada de la titulació acadèmica requerida per a accedir al lloc.  
- Documentació acreditativa dels mèrits que s'al·leguen a l'efecte de valoració en la fase de concurs. L'experiència professional s'acreditarà mitjançant la presentació de fotocòpia compulsada dels contractes i la vida laboral actualitzada.  
- Document justificatiu de pagament de dret d'examen, que ascendeix a la quantitat de 25 euros, i que haurà d'ingressar-se en qualsevol dels comptes que l'Ajuntament té oberts en les oficines bancàries.  
  
  
Sisena. Admissió d'aspirants  
Expirat el termini de presentació d'instàncies, l'Alcaldia dictarà una resolució en què declararà aprovada la llista provisional d'admesos i exclosos. En aquesta resolució, que es publicarà en el Butlletí Oficial de la Província de València, es concedirà un termini de deu dies hàbils per a l'esmena. Transcorregut el termini d'esmena, l'Alcaldia aprovarà la llista definitiva d'aspirants admesos i exclosos, que es publicarà en el Butlletí Oficial de la Província de València. En la mateixa publicació es farà constar el dia, l'hora i el lloc en què haura de realitzar-se el primer exercici de selecció, així com la designació nominal del tribunal. La crida per a posteriors exercicis es farà mitjançant publicació en el tauler d'edictes de l'Ajuntament, juntament amb els resultats del primer exercici. En el cas que alguna de les proves no poguera acabar-se durant una jornada, se seguirà l'endemà hàbil.  
  
  
Setena. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres. La seua composició serà predominantment tècnica i els vocals hauran de posseir titulació o especialització iguals o superiors a les exigides per a l'accés a les places convocades.  
El tribunal podrà disposar la incorporació als seus treballs d'assessors especialistes per a totes o algunes de les proves, que assessoraran l'òrgan de selecció exclusivament en l'exercici de l'especialitat tècnica, i actuaran amb veu i sense vot.  
El tribunal qualificador estarà constituït per:  
 President: un funcionari o personal laboral fix.  
 Secretari vocal: el de l'Ajuntament o funcionari que delegue.  
  
 Vocals: tres funcionaris o personal laboral de qualsevol altra administració local o autonòmica.  
Així mateix seran designats el mateix nombre de membres suplents. L'abstenció i recusació dels membres del tribunal serà de conformitat amb els articles 23 i 24 de la Llei 40/2015, d'1 d'octubre, de règim jurídic del sector públic. Els membres del tribunal són personalment responsables de l'estricte compliment de les bases de la convocatòria, de la subjecció als terminis establits per a la realització i valoració de les proves i per a la publicació dels resultats. Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que haja de fer-se en els casos no previstos, seran resolts pel tribunal, per majoria.  
  
  
Octava. Sistemes de selecció i desenvolupament dels processos  
Procediment de selecció. El procediment de selecció dels aspirants constarà de les fases següents:  
- Oposició.  
- Concurs.  
1. Fase d'oposició: la fase d'oposició consistirà en la realització de tres proves d'aptituds. D'aquestes, dues eliminatòries i obligatòries per als aspirants i la tercera obligatòria i no eliminatòria.  
Data de celebració de les proves: el dia de celebració de la fase d'oposició s'anunciarà amb la deguda antelació en el tauler d'anuncis municipal, juntament amb la llista d'admesos i exclosos. Les proves de la fase d'oposició se celebraran en el lloc que es determine, convocant en crida única. Seran exclosos de l'oposició i del procediment selectiu els qui no compareguen, excepte causa de força major degudament acreditada i lliurement apreciada pel tribunal. En qualsevol moment el tribunal podrà requerir als opositors perquè acrediten la seua personalitat. Els candidats hauran d'acudir proveïts del DNI o, en defecte d'això, passaport o permís de conduir.  
Els exercicis de l'oposició seran els següents:  
Primer exercici. Obligatori i eliminatori. Consistirà en un qüestionari de vint preguntes relacionades amb el contingut de la part general del temari amb respostes alternatives, sent solament una d'aquestes la correcta. Es qualificarà de 0 a 7, i és necessari per a aprovar obtenir una qualificació de 3,5 punts. Cada resposta correcta puntuarà 0,35 punts i es penalitzarà la resposta errònia amb 0,10 punts.  
Segon exercici. Consistirà en la realització de cinc proves pràctiques; cada una d'aquestes es puntuarà de 0 a 3 punts. La puntuació final de l'exercici serà el resultat de sumar les puntuacions parcials de cada una de les proves, i és necessari obtindre almenys 7,5 punts. Si en alguna de les proves la puntuació és menor d'1, es considerarà que l'aspirant no ha superat l'exercici amb independència que la suma total arribe a 7,5 punts.  
Es realitzarà una prova pràctica de:  
Fontaneria.  
Obrer.  
Fusteria.  
Jardineria.  
Pintura.  
Les proves tindran la duració i el contingut que determine el tribunal. En aquesta prova es valorarà especialment l'habilitat i aportació personal de l'aspirant, netedat, qualitat dels treballs, economia de mitjans, etc. El tribunal informarà els aspirants, amb anterioritat a la realització d'aquest exercici, sobre les normes a les quals hauran d'atenir-se aquells pel que fa al desenvolupament de les proves, durada de cadascuna i possibles penalitzacions.  
Tercer exercici. Obligatori i no eliminatori. Consistirà en un qüestionari de deu preguntes relacionades amb el contingut de la part local del temari amb respostes alternatives, sent solament una d'aquestes la correcta. Es qualificarà de 0 a 3. Cada resposta correcta puntuarà 0,30 punts i es penalitzarà la resposta errònia amb 0,10 punts.  
La qualificació de la fase d'oposició serà la suma de les puntuacions obtingudes en els tres exercicis, i és necessari per a superar la fase oposició haver superat els exercicis primer i segon. Sols es considerarà que han superat la fase oposició els aspirants que hagen superat tant el primer com el segon exercici. El tercer exercici no tindrà caràcter eliminatori.  
  
Temari  
  
Part general  
Tema 1. El règim local espanyol. L'ajuntament; organització i equips de govern. Drets i deures dels empleats municipals.  
Tema 2. Fontaneria: avaries i reparacions de claveguerams, desaigües, aixetes i claus de pas. Reconeixement de ferramentes.  
Tema 3. Activitats bàsiques de manteniment i conservació d'instal·lacions municipals: pintura i fusteria. Reconeixement de ferramentes.  
  
Tema 4. Obrer: tipus de materials (ciment, àrids, taulells, algeps, calç i morter) i reparacions més freqüents (escantells, badalls, forats, reposició de llosetes, taulells i goteres). Reconeixement de ferramentes.  
  
Tema 5. Jardineria: teixits vegetals, el sòl, espècies autòctones, sistemes de reg, poda, manteniment i adob.  
Tema 6. Emmagatzematge: gestió administrativa (fixes i registre), rotació de productes, embalatge i conservació. Inventari físic i comptable.  
Tema 7. Neteja viaria i d'edificis públics. Materials i ferramentes de treball. Fitxes tècniques dels sòls i el seu tractament.  
Tema 8. Seguretat i salut en els treballs de manteniment. Precaucions especials en la utilització de treballs, maquinària i materials. Mesures de protecció. Equips de protecció individual.  
  
Temes locals  
Tema 9. El municipi de Barxeta. Paratges, partides. Nomenclatura del municipi. Terme municipal: noms oficials i tradicionals. Guia de carrers local.  
Tema 10. Serveis municipals. Edificis públics i instal·lacions afectes als serveis públics. Xarxes i infraestructures municipals.  
2. Fase de concurs: finalitzada la fase d'oposició, el tribunal procedirà a valorar els mèrits dels aspirants. Als aspirants que hagen superat l'oposició se'ls valoraran en la fase de concurs els mèrits que al·leguen fins a 10 punts:  
1. Experiència laboral, fins a un màxim de 5 punts.  
1.1. Es valorarà l'experiència acreditada en l'exercici de funcions com a peó, operari, oficial o equivalent, a raó de 0,05 punts per cada mes complet treballat en relació funcionarial o laboral en una administració pública o en relació laboral per compte propi o alié.  
  
L'acreditació dels serveis prestats en l'Administració s'efectuarà per mitjà de certificat emés per l'Administració per a la qual s'han prestat els serveis i en el qual es farà constar el temps de prestació, les característiques de la plaça o lloc ocupat, amb indicació de la categoria, als quals s'adjuntarà obligatòriament certificat de la vida laboral, expedit per la Tresoreria General de la Seguretat Social. En el cas de serveis prestats per compte propi (autònoms) o compte alié s'acreditaran mitjançant la corresponent alta i baixa, en cas d'autònoms, i certificat de vida laboral, expedit per la Tresoreria General de la Seguretat Social. Als aspirants que no aporten el certificat de vida laboral no se'ls computaran els serveis prestats. En els serveis prestats en l'Administració pública i per compte d'altri, si la denominació dels que s'ha ocupat no coincideix amb el de la plaça o lloc a què s'opta, s'hauran d'acreditar de forma suficient les funcions desenvolupades, per a justificar que són iguals o similars.  
  
2. Formació, fins a un màxim de 4 punts:  
2.1. Cursos de formació i de perfeccionament. Es valoraran els cursos de formació i perfeccionament que estiguen relacionats amb les funcions del lloc a ocupar, de 15 o més hores, que hagen cursat els interessats convocats o homologats per qualsevol centre, organisme públic o sindicat fins a un màxim de 4 punts i d'acord amb la següent escala:  
  
De 100 o més hores: 1,00 punts per curs  
De 75 o més hores: 0, 75 punts per curs  
De 50 o més hores: 0, 50 punts per curs  
De 25 o més hores: 0, 25 punts per curs  
De 15 o més hores: 0, 15 punts per curs  
Els cursos que no especifiquen la durada d'hores no seran puntuats.  
  
2.2. Estar en possessió del curs de manipulador de plaguicides d'ús fitosanitari, o certificat d'aptitud emés per empresa col·laboradora: 1 punt.  
3. Coneixements de valencià: fins a 1 punt.  
El coneixement de valencià, acreditat per la Junta Qualificadora de Coneixements de Valencià o escola oficial d'idiomes:  
- Oral/A2: 0,25 punts  
- Elemental/B1: 0,50 punts  
- Mitjà/C1: 0,75 punts  
- Superior/C2: 1,00 punts.  
Només es puntuarà un certificat o títol, per la qual cosa en cas de posseir-ne més d'un es valorarà el de nivell superior.  
La puntuació obtinguda en la fase de concurs serà el resultat de les sumes parcials dels tres punts anteriors: experiència, formació i coneixements de valencià.  
  
Novena. Qualificació  
La qualificació final serà la suma dels punts obtinguts en la fase d'oposició i l'obtinguda en la fase de concurs.  
  
Deu. Relació d'aprovats, presentació de documents i nomenament  
  
Una vegada acabada la qualificació dels aspirants, el tribunal farà pública la relació d'aprovats per ordre de puntuació en el tauler d'edictes de l'Ajuntament. El tribunal elevarà a la consideració de l'Alcaldia la relació esmentada per ordre de puntuació, en la qual proposarà l'aspirant que haja obtingut la major puntuació total per a ocupar la plaça convocada. El president de la corporació procedirà a la formalització del corresponent contracte al que figure en primer lloc. Per a la resta de candidats es formarà una borsa a fi de cobrir baixes, substitucions o vacants, segons l'ordre de puntuació obtingut.  
  
Onze. Incidències  
En allò no previst en les bases serà aplicable el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; la Llei 7/1985, de 2 d'abril, de bases del règim local; el Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; la Llei 30/1984, de mesures per a la reforma de la funció pública, i el Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, i la Llei 10/2010, de la Generalitat, d'ordenació i gestió de la funció pública valenciana, i normativa de desenvolupament.  
  
Les presents bases i convocatòria podran ser impugnades de conformitat amb el que establix la Llei 39/2015, d'1 d'octubre, del procediment administratiu comú de les administracions públiques. Contra l'acte d'aprovació d'aquestes bases, que esgota la via administrativa, podrà interposar-se recurs potestatiu de reposició davant de l'Alcaldia Presidència, en el termini d'un mes, o recurs contenciós administratiu, en el termini de dos mesos davant del jutjat d'aquesta jurisdicció. En tots dos casos el termini es computarà des de l'endemà de la publicació d'un extracte d'aquestes bases en el Butlletí Oficial de la Província de València.  
  
Barxeta, 13 de març de 2017.- L'alcalde: Vicente Mahiques Margarit.